Καταγραφή κυριότερων γυρεοδοτικών φυτών από τη συλλεγόμενη γύρη μελισσών, πρωτεϊνικό περιεχόμενο και σύνθεση υδατανθράκων της γύρης.:
Creators: name: Λιόλιος, Βασίλειος Κωνσταντίνου
Publisher: name: Aristotle University of Thessaloniki
Year: 2011
Subjects: Γύρη
Πρωτεϊνικό περιεχόμενο γύρης
Σύνθεση υδατανθράκων γύρης Καταγραφή γυρεοδοτικών φυτών
Pollen
Protein content in pollen
Sugar composition in pollen
Record of pollen flora

description: Η γύρη αποτελεί αντικείμενο έρευνας τα τελευταία χρόνια κυρίως για την σημασία που έχει στη διατροφή της μέλισσας, αλλά και γιατί αποτελεί μια πλούσια πηγή, εύκολα αφομοιώσιμων πρωτεϊνών και αμινοξέων για τον άνθρωπο. Μέχρι σήμερα ελάχιστες είναι οι χώρες που έχουν θεσπίσει ποιοτικά κριτήρια για το συγκεκριμένο προϊόν (Πολωνία, Ελβετία). Το πρωτεϊνικό περιεχόμενο, η σύνθεση υδατανθράκων και η περιεκτικότητα υγρασίας αποτελούν βασικά χαρακτηριστικά της χημικής σύστασης της γύρης και χρήσιμες πληροφορίες για την πρόταση ποιοτικών κριτηρίων. Η δυνατότητα ταυτοποίησης της ελληνικής γύρης, μελετώντας παράγοντες που πιθανόν επηρεάζουν τη σύσταση του προϊόντος, θα συμβάλλει θετικά στον έλεγχο της πώλησης εισαγόμενης γύρης ως ελληνικής και καθιστά δυνατή τη χρησιμοποίηση τοπωνυμιών για το προϊόν. Γύρη από διαφορετικά φυτά έχει διαφορετική θρεπτική αξία για τις μέλισσες και επηρεάζει αντίστοιχα την ανάπτυξη και την παραγωγικότητα του μελισσιού. Στην παρούσα εργασία συλλέχθηκε γύρη με τη βοήθεια γυρεοπαγίδων, διαχωρίστηκε κι αφού ταυτοποιήθηκε η βοτανική προέλευση της, μελετήθηκε το πρωτεϊνικό περιεχόμενο και η σύνθεση υδατανθράκων σε 51 και 28 αμιγή είδη γύρης αντίστοιχα, όπου και διαπιστώθηκαν σημαντικές διαφορές. Το μεγαλύτερο πρωτεϊνικό περιεχόμενο στα δείγματα ανάμικτης γύρης που αναλύθηκαν, εντοπίστηκε σε γύρη που συλλέχτηκε από τις μέλισσες τον Μάιο. Το ποσοστό πρωτεϊνών της γύρης στα εξεταζόμενα δείγματα κυμάνθηκε από 12.80 (Smilax) έως 30.11% (Fallopia Type) και ο μέσος όρος ήταν 20.77%. Διαφορές στην περιεκτικότητα πρωτεϊνών παρατηρήθηκε μεταξύ ανεμόφιλων - εντομόφιλων ειδών, μεταξύ διαφορετικών φυτικών ειδών της ίδιας οικογένειας, αλλά και μεταξύ δειγμάτων γύρης του ίδιου φυτικού είδους που συλλέχθηκαν σε διαφορετικές περιόδους. Επίσης διερευνήθηκε η ικανότητα των μελισσών να διακρίνουν διαφορές στις ολικές πρωτεϊνες μέσω πειραμάτων προσέλκυσης-επιλογής, όπου διαπιστώθηκε ότι αδυνατούν να συλλέξουν γύρη με γνώμονα το πρωτεϊνικό περιεχόμενο της. Το ποσοστό ολικών σακχάρων σε γύρη συλλεγόμενη από τις μέλισσες κυμάνθηκε από 35.03 (Cichorium intybus) - 50.79 %(Papaver rhoeas) και ο μέσος όρος ήταν 41.61%. Η ποσοστιαία συμμετοχή σακχάρων σε γύρη συλλεγόμενη από τις μέλισσες κατά μέσο όρο ήταν: φρουκτόζη 47.78%, γλυκόζη 41.68%, σουκρόζη 4.21%, τουρανόζη 0.93%, μαλτόζη 1.80%, τρεχαλόζη 1.18%, μελιβιόζη 1.03% και μελεζιτόζη 0.20%. Διαφορές στη σύνθεση σακχάρων παρατηρήθηκε ανάμεσα σε συλλεγόμενη από τις μέλισσες γύρη και σε γύρη συγκομιζόνενη απ’ ευθείας από τα φυτά, όπως επίσης μεταξύ γύρης ανεμόφιλων και εντομόφιλων ειδών. Ο μέσος όρος του ποσοστού υγρασίας στα εξεταζόμενα δείγματα ανάμικτης γύρης βρέθηκε 16.48%. Το περιεχόμενο σε νερό των σβώλων γύρης που συλλέγουν οι μέλισσες, επηρεάζεται κυρίως από τη σχετική υγρασία του περιβάλλοντος. Μετρήθηκε η περιεκτικότητα υγρασίας τόσο σε δείγματα αμιγούς, όσο και σε δείγματα ανάμικτης γύρης κατέστη δυνατή η έκφραση των αποτελεσμάτων ως ποσοστά % επί ξηρού. Η ποσοστιαία καταγραφή των γυρεοδοτικών φυτών και η συλλογή των δειγμάτων γύρης πραγματοποιήθηκε με τη χρήση γυρεοπαγίδων που τοποθετήθηκαν στην περιοχή του αγροκτήματος του Α.Π.Θ. Τα επικρατέστερα είδη γύρης για την περιοχή όπου πραματοποιήθηκε το πείραμα ήταν τα εξής: Sisymbrium irio, Papaver rhoeas, Portulaca oleracea, Polygonum aviculare και Sonchus sp., που αντιστοιχούν στο 51.96% της ολικής ποσότητας γύρης που αναλύθηκε με την μέθοδο του χρωματικού διαχωρισμού. Αυξημένη συλλογή γύρης παρατηρήθηκε την άνοιξη και κυρίως τον Μάϊο, όπου παρατηρείται έντονη ανάπτυξη του πληθυσμού και του γόνου.
description: During the last years, pollen constitutes a subject of lengthy study mostly for its importance in the bee’s nutrition, but also because it is a rich source of easily digestible proteins and amino acids for the human-diet. Very few countries have established quality criteria for this product (Poland, Switzerland). The protein, the water contents and the composition of the carbohydrates were the subject of this research and they constitute the basic components of the chemical composition of the pollen and their determination is useful for the establishment of the quality criteria. The identification of the greek pollen using the factors which probably affect on its composition, it can be used for the control of the imported pollen and also for the production of protected designation of origin products. Pollen from different botanical species has different nutritional value for honeybees and this affects on the growth and the productivity of bee-colony. In this study the protein content and the sugar composition in 51 and 28 pollen samples from selected botanical origins were respectively studied and significant differences were found. The protein content in the analyzed samples ranged between 12.80 (Smilax) to 30.11% (Fallopia Type) and the average was 20.77%. The biggest protein content in the pollen samples was detected in pollen which was collected from bees in May. Differences in the crude protein content was noticed between the anemophilous and the entomophilous species, among different species of plants of the same family, but also among samples of pollen from the same species of plants which were collected in different periods of time. Moreover, the ability of the bees to discriminate the differences in the protein content through choice test experiments was checked. It was found that honey bees are unable to collect pollen according to its protein content. The percentage of the total sugars in bee collected pollen ranged between 35.03 (Cichorium intybus) to 50.79 %(Papaver rhoeas) and the average was 41.61%. The percentage participation of sugars in bee-collected pollen was : fructose 47.78%, glucose 41.68%, sucrose 4.21%, turanose 0.93%, maltose 1.80%, trehalose 1.18%, melibiose 1.03%, melezitose 0.20%. Differences in the composition of sugars were detected between the bee-collected and hand-collected pollen and also between the pollen of anemophilous and entomophilous species. The average percentage of moisture in the examined samples of mixed pollen was found 16.48%. The water content in bee-collected pollen is affected mostly by the relevant humidity in the environment. Using the moisture in samples of pollen from selected botanical origins, as well in samples of mixed pollen, the presentation of the results in percentages % of dry matter was allowed. The main species of pollen in this area were the following: Sisymbrium irio, Papaver rhoeas, Portulaca oleracea, Polygonum aviculare and Sonchus sp., which corresponds to the 51.96% of the total amount of pollen which was analyzed with the method of the colour distinction. Increasing collection of pollen was found in spring and mostly in May, when noticeable growth of the population and the brood was noticed.